Diari Oficial de la Generalitat Valenciana


Sumari del DOGV 5503, del 02-05-2007 (2007/5049)

RESOLUCIÓ d'11 d'abril de 2007, de la Direcció General de Gestió del Medi Natural, per la qual es declara zona de caça controlada la muntanya Barranco Sancho, núm. 139 del Catàleg de forests d'utilitat pública, propietat de la Generalitat i siti al terme municipal de la Yesa (València).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2007/04/11/(1)/dof/vci/html**

### Dades del document

Número de DOGV
:   5503

Data del DOGV
:   02-05-2007

Secció del DOGV
:   I. DISPOSICIONS GENERALS

Número del document
:   2007/5049


Data del document
:   11-04-2007

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Yesa, La
    * muntanya
    * caça
    * regulació de la caça
    * legislació

Iniciat l'expedient de declaració de la muntanya Barranco Sancho com a zona de caça controlada pels Serveis Territorials de València; això de conformitat amb el que s'ha acordat en la reunió del Consell Valencià de la Caça de 18 de maig de 2006.
Vist l'informe dels Serveis Territorials.
Vist l'informe del Servei de Caça i Pesca.
Atés que en l'actualitat la muntanya Barranco Sancho conforma, juntament amb la muntanya del Carrascal, un vedat social, aprovat per raó de la Llei 1/1970, de caça, i se n'efectua la reclassificació cinegètica d'acord amb la llei vigent.
D'acord amb l'article 32 de la Llei 13/2004, de 27 de desembre, de caça de la Comunitat Valenciana, i fent ús de les facultats que tinc atribuïdes, resolc:
Primer
Es declara zona de caça controlada, amb la denominació de Barranco Sancho, la muntanya del mateix nom de 1.415 hectàrees sense enclavaments, delimitada i fitada, propietat de la Generalitat, sítia al terme municipal de La Yesa (València) i inclosa en el Catàleg de Forests d'Utilitat Pública amb el núm. 139.
Segon
Segregar del vedat social de La Yesa la muntanya Barranco Sancho, de manera que el vedat social queda temporalment format exclusivament per la muntanya El Carrascal i pendent de reclassificació cinegètica.
Tercer
Els límits de la zona de caça controlada Barranco Sancho són els actuals de la muntanya núm. 139 del CUP definits per l'amollonament que es corresponen amb el plànol adjunt.
Quart
Es declara zona de caça controlada per un període de 20 anys prorrogable per períodes de 10 anys.
Cinqué
L'aprofitament principal serà la caça major sense perjudici de l'existència d'aprofitament secundari de caça menor. En concret, el pla tècnic d'ordenació cinegètica haurà de preveure tant les mesures de foment de les poblacions de caça major, sense perjudicar els interessos agrícoles, com els de caça menor. Aquestes mesures de foment no podran preveure repoblacions amb exemplars de granja o d'explotacions cinegètiques.
Sisé
La gestió i aprofitament cinegètic de la zona de caça controlada es durà a terme a través de la corresponent resolució del pla tècnic d'ordenació cinegètica i les seues revisions, i tant l'una com les altres les haurà d'aprovar el director dels Serveis Territorials de València.
Seté
El control i la regulació del gaudi cinegètic dels terrenys sotmesos a aquesta declaració correspon als Serveis Territorials de Medi Ambient a través de la seua adjudicació bé a una societat de caçadors sense ànim de lucre o bé a una entitat local del terme municipal on es trobe la zona per a la seua administració directa.
L'adjudicació s'efectuarà per un període de 10 anys, després de l'anunci públic previ en el BOP, una vegada que la Conselleria s'haja elaborat el pla tècnic d'ordenació cinegètica en què es detallen tant les millores que s'han de realitzar i la pressió cinegètica base d'acord amb les possibilitats del recurs. Les societats de caçadors o entitats locals que concórreguen en l'adjudicació podran establir millores tant en les millores d'hàbitat com de guarderia, com també qualsevol altra que consideren oportuna. Així mateix, els interessats podran concursar proposant tant una pressió cinegètica equivalent a la pressió cinegètica base com una menor, però en cap cas major.
En el cas que siga una entitat local la que concórrega, haurà d'acompanyar-se a la sol·licitud d'adjudicació règim d'expedició de permisos per mitjà d'oferta pública, per període no superior a cinc anys, i sense possibilitat de discriminació per raó de lloc.
L'adjudicació de la zona de caça controlada comportarà a l'adjudicatari, per raó dels articles següents de la Llei 13/2004, de caça, de la Comunitat Valenciana: 21, 31, 34, 35, 36, 38, 41 les obligacions següents:
- La senyalització del terreny cinegètic d'acord amb la normativa vigent.
- El compliment del pla de gestió que s'establisca en la resolució aprovatòria del pla tècnic d'ordenació cinegètica.
- La realització de les inversions que en benefici de les poblacions silvestres es determinen en el pla tècnic d'ordenació cinegètica que s'aprove.
- La gestió de totes les espècies cinegètiques encara que no siguen susceptibles d'aprofitament.
- A col·laborar amb l'administració en les mesures de detecció i control de malalties en la fauna silvestre cinegètica.
- Respondre pels danys que les espècies cinegètiques puguen produir dins de l'espai cinegètic als cultius o immobles.
Així mateix a fi que els caçadors disposen de la documentació oportuna per a caçar, l'adjudicatari expedirà per escrit a aquests els corresponents permisos nominals que obligatòriament aniran numerats per al seu control, i pot ser causa de l'anul·lació de l'adjudicació i suspensió de l'aprofitament l'incompliment d'aquesta obligació com també de les anteriors.
Finalitzat el període d'adjudicació l'aquesta serà prorrogable per un altre període de 10 anys sense necessitat concurs sempre que l'adjudicatari haja complit totes les obligacions anteriors, incloses les derivades del compliment de les resolucions aprovatòries dels plans d'ordenació cinegètica.
Vuité
Aquesta resolució entrarà en vigor l'endemà de la seua publicació en el Diari Oficial de la Comunitat Valenciana.
Nové
Contra aquesta resolució, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 4/1999, de 13 de gener, de modificació de la Llei 30/1992, de 26 de novembre, de règim jurídic de les administracions públiques i de procediment administratiu comú.
València, 11 d'abril de 2007.- La directora general de Gestió del Medi Natural: Concepción Maroto Álvarez.


Còpia Permalink ELI